***Priešmokyklinio amžiaus vaikų meninės kompetencijos ugdymo (si) ir vertinimo pavyzdys***

**Ugdymo (si) situacija.** Grupės vaikai mėgsta piešti, įvairiaipanaudoja dailės raiškos priemones individualiai ar grupelėse sukurtuose kūrybiniuose darbuose. Vaikai pastebi įvairias spalvas aplinkoje, tarpusavyje aptarinėja jų atspalvius. Vaikams labai patinka atlikti įvairius eksperimentus su spalvomis, pastebėti, kas lemia spalvų pokyčius, kas atsitinka, kai spalvos susilieja. Vienas vaikas atsinešė į grupę keletą užsegamų maišelių, į juos sudėjo pieštukus. Vaikams kilo mintis, kad tokius maišelius galima panaudoti ir kitose veiklose, pavyzdžiui, supilti dažus.

**Tikslas.** Eksperimentuojant su spalvomis užsegtuose maišeliuose stiprinti pasitikėjimą kūrybinėmis galiomis.

**Priemonės:** guašas, užsegami maišeliai dažams supilti.

|  |  |
| --- | --- |
| **Užduotis / veikla** | **Kaip ir kokius gebėjimus vaikai ugdosi?** |
| Žaidžiamas vaikų mėgstamas žaidimas „Spalvų parduotuvė“.*Vienas vaikas – spalvų pardavėjas – pasakoja, kokių spalvų parduotuvėje šiandien galima nusipirkti. Vaikai renkasi patikusią spalvą, keičiasi vaidmenimis, prisimena spalvų pavadinimus, „perka“, „parduoda“ spalvas.*Pažaidus žaidimą vaikų klausiama:* *Kokių spalvų nusipirkote?*
* *Kokias dvi spalvas išsirinktumėte iš Spalvų parduotuvės? Kodėl?*

 Vaikams pasiūloma atlikti eksperimentą su pasirinktomis spalvomis. Vaikai pasirenka po dvi spalvas ir supila į užsegamus maišelius. Atlikus eksperimentą vaikų klausiama:* *Ką pastebėjote, kai supylėte į maišelį dvi skirtingas spalvas?*
* *Kaip pavadintumėte spalvą, kurią gavote?*
* *Ką iš šių spalvų galime sukurti?*

Vaikai siūlo įvairių idėjų ir eksperimentuodami patys atranda, kad panaudojant sulietų spalvų masę galima sukurti įvairių raidžių, daiktų, vaizdų. Kilus naujam sumanymui buvusį galima lengvai panaikinti ir vėl kurti naują. Vaikai pasiskirsto po du pagal pasirinktą arba pedagogo pasiūlytą būdą. Porose vaikai dalijasi idėjomis, jungia savo sumanymus (pavyzdžiui, sukūrus raides galima sudėti žodį; pavaizduotą debesį jungti su lietumi ir pan.). Pasiūloma pristatyti kitiems vaikams savo sumanymą (sukurtą individualiai ar porose).Veiklos pabaigoje vaikų klausiama:* *Kaip sekėsi panaudoti spalvas sumanymui vaizduoti?*
* *Kokių skirtingų idėjų sugalvojote?*
* *Kuris sumanymas labiausiai patiko? Kodėl?*
 | Veiklos metu ugdomi ***meninės kompetencijos gebėjimai*** – vaikai pastebi spalvų pokyčius joms susiliejus, atpažįsta ir įvardija skirtingus atspalvius, laisvai ir spontaniškai vaizduoja realius ar įsivaizduojamus objektus, komentuoja savo sumanymus, stengiasi atrasti naujų saviraiškos būdų.  |
| ***Socialinės kompetencijos gebėjimai*** – vaikai bendrauja tarpusavyje, pasiskirsto poromis pasirinktu arba pasiūlytu būdu, tariasi dėl žaidimo *Spalvų parduotuvė* taisyklių, aiškinasi, kaip galėtų jungti kelias idėjas, diskutuoja tarpusavyje, stengiasi derinti savo veiksmus, atsižvelgdami į kitų vaikų sumanymus.  |
| ***Komunikavimo kompetencijos*** ugdomos vaikams įvardijant, ką norėtų vaizduoti, klausantis grupės draugų pasisakymų, aptariant, kaip sekėsi įgyvendinti savo kūrybinį sumanymą, stengiantis išskirti, kas pavyko ir kas sekėsi sunkiau.  |
| ***Pažinimo kompetencijos gebėjimai*** ugdomi, kai vaikai eksperimentuoja suliedami spalvas, atranda jų naujas savybes ir naujus pritaikymo būdus; pastebi ir aptaria pastebėtus pokyčius, pasiskirstymo poromis metu atpažįsta tam tikrus žinomus raidžių ar skaičių simbolius, juos palygina.  |
|  |
| ***Ugdymo gairės**** Vaikai gali pasiskirstyti poromis įvairiais būdais. Pedagogas gali panaudoti įvairias priemones, esančias grupėje, pavyzdžiui, skirtingos formos, spalvos raides (kaladėlės, kortelės su raidėmis); konstruktorių detales ir pan. Taip pat vaikai gali pasiskirstyti poromis pagal spalvas (pedagogas parengia po dvi skirtingų spalvų kortelių poras, jas sumaišo, o vaikai pasirenka spalvas ir susiranda kitą vaiką, turintį tokios pat spalvos kortelę), pagal skaičius ar pagal raides ir pan. (2 priedas).
* Siūloma maišyti dvi pasirinktas spalvas, pavyzdžiui, žalią ir geltoną (1 priedas), mėlyną ir raudoną, baltą ir juodą ir pan.
* Į maišelį pilamų spalvų kiekį svarbu pasirinkti pagal maišelio dydį. Prieš pradedant spalvas pilti į maišelius su vaikais reikėtų aptarti, kodėl pilamas būtent toks spalvų kiekis, kas atsitiktų, jei piltume daugiau ar mažiau ir pan.
* Eksperimentams su spalvomis siūloma pasirinkti guašą, nes jis yra tirštesnis, todėl ne taip greitai susilieja, galima ilgiau pasidžiaugti kūrybiniu sumanymu, sukurtu maišelyje.Ši technologija leidžia keisti sumanymus, nes spalvų maišelyje galima keisti savo sumanymus, kurti iš naujo.
 |

***Komentarai***

***Vaikų pasiekimų vertinimas***

***Ką vertiname, stebėdami vaikų veiklą?***

Veiklos metu stebimas vaikų nusiteikimas veiklai, emocijos, gebėjimas eksperimentuoti su spalvomis, paaiškinti kitiems savo sumanymą, domėtis kitų vaikų idėjomis.

Atliekant eksperimentą su spalvomis atkreipiamas dėmesys į eksperimento eigą, nuoseklumą, daromas išvadas. Vaikai skatinami pakomentuoti savo pastebėjimus eksperimento metu ir jam pasibaigus.

Pedagogas stebi eksperimentą su spalvomis, paskatindamas, padrąsindamas vaikus, sakydamas, pavyzdžiui, „puiku, sėkmingai suliejote spalvas; džiugu, atradote daug naujų spalvų; jums puikiai sekėsi susitarti, sujungti savo sumanymus“ ir pan.

Atsižvelgdamas į situaciją pedagogas turėtų padrąsinti vaikus (ypač tuos, kuriems trūksta pasitikėjimo savo kūrybinėmis galiomis) kurti vis naujus sumanymus, patirti sėkmę, suprasti, kad suklydus ar pakeitus sumanymą galima kurti toliau, kad spalvos vėl susilieja ir kyla naujų, įdomių, išradingų, originalių minčių, pavyzdžiui, „labai įdomu, šaunuolis; matau, kad stengiesi, šaunuolė; džiugu, kad bandai iš naujo“ ir pan.

Galima pasižymėti tų vaikų vardus, kuriems dar sunkiai sekėsi atrasti naujų idėjų panaudojant spalvų mišinius.

 Prasminga vaikų sumanymus fotografuoti, filmuoti ir šia medžiaga papildyti Vaiko pasiekimų aplanką, pakomentuojant, kokie individualūs gebėjimai atsiskleidė, buvo pastebėti šioje veikloje.

Galima užfiksuoti (garso ar vaizdo įraše) vaikų pasisakymus apie tai, kaip jiems sekėsi sulieti spalvas, sukurti įvairių darbų ir jais papildyti Vaiko pasiekimų aplanką.

***1 priedas***

|  |  |
| --- | --- |
| http://bp2.blogger.com/_27LEWTqNdb0/R9r0C04fb4I/AAAAAAAAAnw/A0f5I3LS1WA/s320/IMG_1324.JPG  | http://bp1.blogger.com/_27LEWTqNdb0/R9r0Dk4fb5I/AAAAAAAAAn4/cYCvYezZrLA/s320/IMG_1325.JPG |
| *Priemonės, reikalingos eksperimentui su spalvomis* |  |
| http://bp3.blogger.com/_27LEWTqNdb0/R9r0EE4fb6I/AAAAAAAAAoA/UafYjp18I8k/s320/IMG_1326.JPG | http://bp2.blogger.com/_27LEWTqNdb0/R9r0E04fb7I/AAAAAAAAAoI/-bcPQB_PV-8/s320/IMG_1327.JPG |
| *Kūrybiniai sumanymai, atrandami susiliejus spalvoms (galimybė kurti vis naujas idėjas ir jas pritaikyti)* |  |

***2 priedas***

***Kortelių pavyzdžiai (pasiskirstymui poromis)***

**Spalvų kortelės Raidžių kortelės Skaičių kortelės**

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
| A | A |
| B | B |
| C | C |
| D | D |
| E | E |
| M | M |
| O | O |
| S | S |
| K | K |
| T | T |

|  |  |
| --- | --- |
| 1 | 1 |
| 2 | 2 |
| 3 | 3 |
| 4 | 4 |
| 5 | 5 |
| 6 | 6 |
| 7 | 7 |
| 8 | 8 |
| 9 | 9 |
| 10 | 10 |

**Nuoroda:**

<http://www.notimeforflashcards.com/2008/03/fast-easy-and-super-squeesy.html> (žiūrėta 2013-04-16)